**«Казтелерадио» АҚ**

**Басқармасының**

**2021 жылғы «28» қаңтардағы**

**№3 шешімімен бекітілген**

**«Қазтелерадио» АҚ-дағы сыбайлас жемқорлыққа қарсы**

**іс-қимыл саясаты**

# Мазмұны

|  |  |  |
| --- | --- | --- |
| Бөлімнің№ | Бөлімнің атауы | Бет |
| 1 | Жалпы ережелер | 3 |
| 2 | Терминдер мен анықтамалар | 4 |
| 3 | Сыбайлас жемқорлыққа қарсы іс-қимыл саласындағы ішкі бақылауды ұйымдастырудың мақсаттары мен міндеттері | 6 |
| 4 | Қоғамның сыбайлас жемқорлыққа қарсы қызметінің принциптері | 6 |
| 5 | Жұмыскерлердің сыбайлас жемқорлықтың алдын алу және оған қарсы іс-қимылмен байланысты міндеттері | 8 |
| 6 | Сыйлықтар мен өкілдік шығыстар | 10 |
| 7 | Қоғам жұмыскерін сыбайлас жемқорлыққа қатысты құқық бұзушылықтар жасауға итермелеу мақсатында жүгіну фактілері туралы хабарлау тәртібі | 11 |
| 8 | Қоғамның сыбайлас жемқорлыққа қарсы іс-шараларының негізгі бағыттары | 11 |
| 9 | Сыбайлас жемқорлық тәуекелдерін бағалау | 12 |
| 10 | Қоғам жұмыскерлеріне кеңес беру және оқыту | 12 |
| 11 | Ішкі бақылау | 13 |
| 12 | Контрагентермен және өзге де тұлғалармен өзара іс-қимыл | 13 |
| 13 | Жауап шаралардан бас тарату | 14 |
| 14 | Жедел желі (сенім телефоны) | 14 |
| 15 | Мемлекеттік және құқық қорғау органдарымен өзара іс-қимыл | 15 |
| 16 | Қоғам жұмыскерлерінің Саясатты іске асыру бойынша жауапкершіліктері | 15 |
| 17 | Қорытынды ережелер | 16 |
|  | Өзгерістерді тіркеу парағы | 17 |

**1. Жалпы ережелер**

1. «Қазтелерадио» АҚ-дағы сыбайлас жемқорлыққа қарсы іс- қимыл саясаты (бұдан әрі – Саясат) «Қазтелерадио» АҚ-ның (бұдан әрі – Қоғам) негізгі ішкі нормативтік құжаты болып табылады, ол сыбайлас жемқорлықтың алдын алуға және Қоғам жұмыскерлерінің сыбайлас жемқорлыққа қарсы іс-қимыл саласындағы Қазақстан Республикасының заңнамасын сақтауға бағытталған негізгі принциптер мен талаптарды анықтайды.
2. Саясат халықаралық құқық, Біріккен Ұлттар Ұйымының Сыбайлас жемқорлыққа қарсы халықаралық конвенциясы (Нью-Йорк қаласында (АҚШ) 2003 жылғы 31 қазанда БҰҰ Бас Ассамблеясының 58 сессиясының пленарлық отырысында қабылданған, Қазақстан Республикасының 2008 жылғы 4 мамырдағы 31-IV заңымен ратификацияланған), Қазақстан Республикасының «Сыбайлас жемқорлыққа қарсы іс-қимыл туралы» заңы (19.12.2020 ж. өзгерістер және толықтырулармен), Қазақстан Республикасы Сыбайлас жемқорлыққа қарсы іс-қимыл агенттігі (Сыбайлас жемқорлыққа қарсы қызмет) төрағасының «Сыбайлас жемқорлыққа қарсы мониторинг жүргізу қағидаларын бекіту туралы» 2020 жылғы 28 қаңтардағы № 22 бұйрығы, Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі төрағасының «Сыбайлас жемқорлық тәуекелдеріне ішкі талдау жүргізудің типтік қағидаларын бекіту туралы» 2016 жылғы 19 қазандағы № 12 бұйрығы принциптері мен нормаларының талаптарын ескере отырып, Қазақстан Республикасының қолданыстағы заңнамасына, Қоғам Жарғысына және басқа да ішкі нормативтік құжаттарға сәйкес әзірленді.
3. Саясат Қоғамдағы сыбайлас жемқорлыққа қарсы іс-қимылдың негізгі мақсаттары мен міндеттерін, процеске қатысушыларды, олардың міндеттерін, функцияларын, өкілеттіктері мен жауапкершілігін, сондай-ақ, Қоғамда, оның ішінде үшінші тұлғалармен қарым-қатынастарда сыбайлас жемқорлыққа қарсы іс-қимыл жүйесінің жұмыс істеу принциптерін айқындайды.
4. Саясат сыбайлас жемқорлықтың (сыбайлас жемқорлық іс-әрекеттердің) алдын алудың, сондай-ақ, сыбайлас жемқорлық құқық бұзушылықтардың салдарларын барынша азайтудың және/немесе жоюдың басқарушылық және ұйымдастырушылық негіздерін белгілейді.
5. Саясат ең төменгі талаптарды белгілейді және Қоғамның басқару органдарына сыбайлас жемқорлық тәуекелінің негізгі салаларын тиімді басқаруға көмектесу үшін құрылған басқа да тиісті құжаттармен және рәсімдермен бірлесіп, Қоғамда сыбайлас жемқорлыққа қарсы іс-қимыл бағдарламасының шешуші элементі болып табылады.
6. Осы Саясаттың талаптары атқаратын лауазымына қарамастан Қоғамның барлық жұмыскерлеріне қолданылады.
7. Осы Саясаттың принциптері мен талаптары Қоғамның контрагенттеріне және өкілдеріне, Қоғамның басқару органдарының мүшелеріне және жұмыскерлеріне, сондай-ақ, өзге де тұлғаларға тиісті міндеттер олармен жасалған шарттарда, олардың ішкі құжаттарында бекітілген не заңнан тікелей туындайтын жағдайларда қолданылады.
8. Сыбайлас жемқорлыққа қарсы рәсімдерді әзірлеуге, оларды енгізуге және бақылауға жауапты тұлғаларды тағайындауды қоса алғанда, осы Саясаттың принциптері мен талаптарын іске асыруға бағытталған іс-шараларды ұйымдастыруға жауапкершілік Қоғамның Қауіпсіздік бөліміне (бұдан әрі – ҚБ) жүктеледі.
9. Егер Қазақстан Республикасының заңнамалық және нормативтік құқықтық актілерінің өзгеруі нәтижесінде Саясаттың жекелеген тармақтары оларға қайшы келетін болса, бұл тармақтарды Қоғам жұмыскерлері қолданбайды.
10. Осы Саясат Қоғамның өз қызметінде және іскерлік беделін сақтауда жоғары этикалық стандарттарға бейілділігін көрсетеді. Қоғам сыбайлас жемқорлық оның қызметі мен құндылықтарына қауіп төндіреді деп есептей отырып, өзінің адал және әділ ұйым ретіндегі беделі оның ең құнды активтерінің бірі екенін мойындайды.

**2. Терминдер мен анықтамалар**

1. Саясатта Қазақстан Республикасының заңнамасында қарастырылған негізгі ұғымдар, сондай-ақ, тиісті анықтамалары бар мынадай терминдер пайдаланылады:
   1. сыбайлас жемқорлық – Қоғам жұмыскерлерінің өзінің лауазымдық өкілеттіктерін және соған байланысты мүмкіндіктерін жеке өзі немесе делдалдар арқылы жеке өзіне не үшінші тұлғаларға мүліктік (мүліктік емес) игіліктер мен артықшылықтар алу немесе табу мақсатында заңсыз пайдалануы, сол сияқты игіліктер мен артықшылықтарды беру арқылы осы тұлғаларды параға сатып алуы;
   2. сыбайлас жемқорлыққа қарсы саясат – сыбайлас жемқорлық тәуекелдерін азайтуға, қоғамның Қоғам қызметіне сенімін арттыруға бағытталған құқықтық, әкімшілік және ұйымдастырушылық шаралар;
   3. сыбайлас жемқорлыққа қарсы шектеулер – осы Саясатта белгіленген және сыбайлас жемқорлыққа қатысты құқық бұзушылықтардың алдын алуға бағытталған шектеулер;
   4. сыбайлас жемқорлықтың алдын алу – Қоғамның сыбайлас жемқорлыққа қатысты құқық бұзушылықтарға жол бермеуді қамтамасыз ететін ішкі құжаттармен регламенттелген корпоративтік мәдениет, ұйымдық құрылым элементтерін, қағидалар мен рәсімдерді енгізуге бағытталған қызметі;
   5. Сыбайлас жемқорлыққа қарсы іс-қимыл – Қоғам жұмыскерлерінің, оның басқару органдары жұмыскерлерінің өз өкілеттіктері шегінде сыбайлас жемқорлықтың алдын алу, оның ішінде сыбайлас жемқорлықтың себептерін анықтау және артынша жою (сыбайлас жемқорлықтың алдын алу) жөніндегі; сыбайлас жемқорлыққа қатысты құқық бұзушылықтарды анықтау, алдын алу, жолын кесу, ашу және тергеп-тексеру (сыбайлас жемқорлыққа қарсы күрес) жөніндегі; сыбайлас жемқорлық құқық бұзушылықтардың салдарларын барынша азайту және/немесе жою жөніндегі қызметі;
   6. мүдделер қақтығысы – Қоғамның лауазымды тұлғаларының, оның жұмыскерлерінің жеке мүдделілігі мен олардың лауазымдық өкілеттіктерін тиісінше орындауы арасында қайшылық туындайтын, Қоғам және (немесе) оның клиенттері үшін қолайсыз салдарларға әкеп соғатын жағдай;
   7. сыбайлас жемқорлық тәуекелі – сыбайлас жемқорлыққа қатысты құқық бұзушылықтарды жасауға ықпал ететін себептер мен жағдайлардың туындау мүмкіндігі;
   8. пара беру – қандай да бір тұлғаны оның лауазымдық міндеттерін тиісті түрде орындамауға, яғни беруші үшін неғұрлым тиімді шарттарда және/немесе Қазақстан Республикасының заңнамасында және/немесе Қоғамның ішкі нормативтік құжаттарында белгіленген тәртіптер мен рәсімдерді бұза отырып орындауға итермелеу ниетімен кез келген қаржылық немесе өзге де мүліктік пайда/артықшылық беру немесе беруге уәде беру;
   9. пара алу – өзінің лауазымдық міндеттерін тиісінше орындамағаны үшін, яғни беруші үшін неғұрлым тиімді шарттарда және/немесе Қазақстан Республикасының заңнамасында және/немесе Қоғамның ішкі нормативтік құжаттарында белгіленген тәртіптер мен рәсімдерді бұза отырып, кез келген қаржылық немесе өзге материалдық пайданы/артықшылықты алу немесе алуға келісім беру;
   10. парақорлыққа делдал болу – параны пара берушінің немесе пара алушының тапсырмасы бойынша тікелей беру не пара берушіге және (немесе) пара алушыға олардың арасындағы келісімге қол жеткізуге не оны іске асыруға және пара алуға және беруге өзге де ықпал ету, қызмет бабын және/немесе өкілеттігін теріс пайдалану – Қоғам жұмыскерлерінің Қазақстан Республикасының заңнамасында және/немесе Қоғамның ішкі нормативтік құжаттарында қарастырылмаған қаржылық немесе өзге де пайдалар/артықшылықтар алу үшін қызмет бабын және/немесе лауазымдық өкілеттіктерімен байланысты мүмкіндіктерді өзінің немесе үшінші тұлғалардың пайдасына не басқа тұлғаларға зиян тигізу мақсатында, Қоғамның заңды мүдделеріне қарамастан, пайдалануы;
   11. коммерциялық параға сатып алу – басқару функцияларын орындайтын тұлғаның өтеусіз не берілетін мүліктің немесе көрсетілген қызметтің құнын төмендетіп көрсететін ақшалай қаражатты, бағалы қағаздарды, өзге де мүлікті, пайданы және/немесе мүліктік сипаттағы қызметтерді осы тұлға атқаратын қызмет жағдайына байланысты берушінің мүддесіне әрекеттер (әрекетсіздік) жасағаны үшін заңсыз беруі/алуы;
   12. сыбайлас жемқорлыққа қарсы комплаенс – Қоғам қызметінің оған сыбайлас жемқорлыққа қарсы іс-қимыл саласындағы қазақстандық заңнамада қолданылатын талаптарға сәйкестігін қамтамасыз ету, ұйымда сыбайлас жемқорлыққа қатысты қауіпті қызмет салаларындағы тәуекелдерді талдау, анықтау және бағалау тетіктерін құру және Қоғамды кешенді қорғауды қамтамасыз ету;
   13. сыйлық – төлеу міндеті жоқ материалдық немесе материалдық емес нысандағы кез келген құндылық, яғни тегін берілген, оның ішінде құралдар, заттар, тауарлар мен көрсетілетін қызметтердің кез келген түріне сыйлық сертификаттары, іс-шараларға шақырулар (концерттік, экскурсиялық, спорттық және т. б.), ақша қаражаты, бағалы қағаздар және өзге де мүлік, мүліктік сипаттағы көрсетілетін пайдалар және қызметтер, оның ішінде жұмыстар, көрсетілетін қызметтер, ойын-сауыққа, көлік шығыстарына ақы төлеу, ссудалар, жеңілдіктер, мүлікті, оның ішінде тұрғын үйді және т.т. пайдалануға беру;
   14. Қоғам жұмыскерлері – еңбек шарты немесе азаматтық-құқықтық шарт негізінде Қоғаммен еңбек қатынастарында тұратын жеке тұлғалар;
2. Ережелердің мәтінінде кездесетін өзге де ерекше терминдер мен қысқартулар Қоғамның ішкі нормативтік құжаттарында, ал олар болмаған кезде – Қазақстан Республикасының қолданыстағы заңнамасында бекітілген мәнге сәйкес өзге де нормативтік құжаттарда қолданылады.

**3. Сыбайлас жемқорлыққа қарсы іс-қимыл саласындағы ішкі бақылауды ұйымдастырудың мақсаттары мен міндеттері**

1. Осы Саясаттың негізгі мақсаттары мен міндеттері мыналар:
2. сыбайлас жемқорлық фактілері іске асырылған жағдайда Қоғам акционерлері мен клиенттерін қаржылық шығындардан және беделін жоғалтудан қорғау;
3. Қоғам қызметінің сыбайлас жемқорлыққа қарсы заңнама талаптарына сәйкестігін қамтамасыз ету;
4. Қоғам жұмыскерлерінің, сондай-ақ, Қоғаммен өзара іс-қимыл жасайтын тұлғалардың кез келген нысандағы және көріністердегі сыбайлас жемқорлықты қабылдамау туралы Қоғамның ұстанымын біркелкі түсінуін қалыптастыру;
5. сыбайлас жемқорлыққа қарсы қызмет саласындағы Қоғам стандарттарын регламенттеу;
6. Қоғамда сыбайлас жемқорлықтың алдын алу бойынша орындалуы міндетті, адекватты рәсімдер орнату;
7. Қоғамның, Қоғам жұмыскерлерінің (атқаратын лауазымына қарамастан) сыбайлас жемқорлыққа қатысты қызметке тартылу тәуекелін барынша азайту;
8. тұтас алғанда Қоғамның қаржы-шаруашылық қызметінің ашықтығын қамтамасыз етуге жәрдемдесу.

**4. Қоғамның сыбайлас жемқорлыққа қарсы қызметінің принциптері**

1. Қоғам саясатының Қазақстан Республикасының қолданыстағы заңнамасына және жалпы қабылданған нормаларға сәйкестігі:
   1. сыбайлас жемқорлыққа қарсы іс-шараларды Қоғам сыбайлас жемқорлыққа қарсы іс-қимыл саласындағы мемлекеттік саясатты қолдау мақсатында іске асырады. Қоғамның саясаты Қазақстан Республикасының Конституциясына, Қазақстан Республикасының заңнамасына және сыбайлас жемқорлыққа қарсы іс-қимыл нормаларына негізделген;
   2. Қоғамның заңнама талаптарына және іскерлік қатынастардағы жоғары этикалық стандарттарға бейілділігі Қоғамның серіктестер, контрагенттер мен клиенттер арасындағы беделін нығайтуға ықпал етуі тиіс. Қоғам сыбайлас жемқорлыққа қарсы іс-қимыл мәселелері бойынша мемлекеттік және құқық қорғау органдарымен өзара іс-қимыл жасайды, қылмыстық жолмен алынған кірістерді заңдастыру әрекеттеріне қарсы іс-қимыл жасайды.
2. Сыбайлас жемқорлыққа төзбеушілік және басшылықтың өзінің үлгі көрсетуі:
   1. сыбайлас жемқорлыққа төзбеушілік мәдениетін қалыптастыруда және Қоғам ішінде сыбайлас жемқорлықтың алдын алу және оған қарсы іс-қимыл жүйесін құруда негізгі рөл Қоғам басшылығына тиесілі. Қоғам басшылары өзінің мінез-құлқымен үлгі бола отырып, барлық деңгейдегі сыбайлас жемқорлықтың кез келген нысаны мен көріністеріне көнбейтін этикалық қарым-қатынас стандартын қалыптастырады;
   2. Қоғамда күнделікті қызметті және стратегиялық жобаларды жүзеге асыру кезінде, оның ішінде контрагенттермен, мемлекеттік органдардың немесе жергілікті өзін-өзі басқару органдарының, қадағалау және бақылау органдарының өкілдерімен, өз жұмыскерлерімен және үшінші тұлғалармен өзара іс-қимыл жасау кезінде кез келген нысанда және көріністерде сыбайлас жемқорлықты қабылдамау принципі бекітіледі және қолданылады.
3. Қоғамның барлық жұмыскерлерін сыбайлас жемқорлыққа қарсы қызметке тарту:
4. сыбайлас жемқорлыққа қарсы рәсімдерді енгізу Қоғамның барлық жұмыскерлерін оның сыбайлас жемқорлыққа қарсы іс-қимыл мәселелері бойынша ұстанымы туралы хабардар етуді қамтиды. Қоғам сыбайлас жемқорлыққа қарсы заңнама және Қоғамның сыбайлас жемқорлыққа қарсы саясаты мәселелерінде жұмыскерлерді хабардар ету және оқыту арқылы сыбайлас жемқорлыққа қарсы мәдениет деңгейін арттыруға ықпал етеді;

2) Қоғам құжаттарды Қоғамның ішкі желілік ресурсында орналастыру, осы Саясатты бекіту туралы ақпаратты, Саясатқа енгізілетін барлық өзгерістерді барлық жұмыскерлердің назарына жеткізу арқылы барлық жұмыскерлердің сыбайлас жемқорлыққа қарсы іс-қимыл мәселелері бойынша осы Саясатқа және Қоғамның өзге де ішкі құжаттарына қол жеткізуін қамтамасыз етеді. Қоғамның әрбір жұмыскері Саясатты қабылдау және ұстану туралы міндеттемеге қол қоюы тиіс. HR қызметі қол қоюды қамтамасыз етеді.

1. Сыбайлас жемқорлыққа қарсы рәсімдердің адекваттығы мен тиімділігі:
   1. Қоғам сыбайлас жемқорлыққа қарсы іс-қимыл, осындай тәуекелдерді барынша азайтуға бағытталған сыбайлас жемқорлыққа қарсы рәсімдерді сақтау, сондай-ақ, олардың сақталуын бақылау саласында бірыңғай саясат жүргізеді;
   2. Қоғам Қоғамды, оның басшылары мен жұмыскерлерін сыбайлас жемқорлық ісіне тарту ықтималдығын азайтуға мүмкіндік беретін іс-шаралар кешенін әзірлеу және орындау бойынша барлық қажетті шараларды қабылдайды. Сыбайлас жемқорлыққа қарсы іс-қимыл Қоғам қызметіндегі сыбайлас жемқорлық тәуекелдерін ескере отырып, жүзеге асырылады;
   3. сыбайлас жемқорлыққа қарсы рәсімдер тұрақты бақылау барысында анықталатын Қоғамның бақылау ортасының әлсіз жақтары мен кемшіліктерін есепке ала отырып әзірленеді;
   4. Қоғамда сыбайлас жемқорлыққа қарсы рәсімдерді әзірлеу және қолдану олардың құнын, іске асырудың қарапайымдылығын және қорытынды тиімділігін (нәтиженің маңыздылығын) ескере отырып жүргізіледі.
2. Жазаның жауапкершілігі және бұлтартпастығы:
   1. Қоғам жұмыскерлерден осы Саясаттың, сыбайлас жемқорлыққа қарсы іс-қимыл саласындағы мемлекеттік саясаттың талаптарын сақтауды талап етеді;
   2. Қоғам жұмыскерлері атқаратын лауазымына, жұмыс өтіліне және өзге де жағдайларға қарамастан, еңбек міндеттерін орындауға байланысты сыбайлас жемқорлыққа қатысты құқық бұзушылықтар жасаған жағдайда Қазақстан Республикасының заңнамасында қарастырылған сыбайлас жемқорлыққа қарсы принциптер мен талаптардың сақталуы үшін жауапкершілік арқалайды.
3. Ашықтық:
   1. Қоғам контрагенттерді, серіктестерді және жұртшылықты Қоғамда қабылданған сыбайлас жемқорлыққа қарсы стандарттар туралы хабардар ету мақсатында осы Саясатты Интернет желісінде Қоғам сайтына еркін қолжетімділікте орналастырады;
   2. Қоғам барлық контрагенттердің, серіктестердің, клиенттердің және өзге де тұлғалардың сыбайлас жемқорлыққа қарсы принциптер мен талаптарды сақтауын құптайды және көтермелейді.
4. Сыбайлас жемқорлыққа қарсы стандарттар мен рәсімдердің тиімділігін бақылау және мониторингтеу:
   * 1. Қоғам тұтастай алғанда өзінің қызметіне және жекелеген бағыттар мен әлеуетті осал бизнес-процестерге тән сыбайлас жемқорлық тәуекелдерін анықтауға, қарауға және бағалауға құқылы, атап айтқанда, сыбайлас жемқорлық тәуекелдерінің және шаруашылық қызметке ықпал ететін өзге де факторлардың ықтимал өзгеруіне байланысты, сыбайлас жемқорлықтың алдын алу бойынша енгізілген рәсімдердің мониторингін жүзеге асырады, олардың сақталуын бақылайды, ал қажет болған жағдайда оларды қайта қарайды және жетілдіреді;
     2. Қоғам жұмыскерлері тарапынан коммерциялық параға сатып алудың, пара берудің, сыбайлас жемқорлықтың және қызмет бабын теріс пайдаланудың анықталған барлық жағдайларын тексеру үшін барлық қажетті шараларды қабылдайды;
     3. Қоғам жұмыскерлерінің осы Саясаттың ережелерін сақтауын бақылауды тікелей Қоғамның құрылымдық бөлімшелерінің басшылары жүзеге асырады. Құрылымдық бөлімшелердің басшылары осы Саясатты бұзудың анықталған немесе хабарланған фактілері туралы ҚБ-не дереу хабарлауға міндетті. ҚБ «Ішкі бақылау шеңберінде анықталған бұзушылықтар мен кемшіліктер туралы есеп» түрінде ұсынылатын Қоғам бөлімшелері қызметінің осы Саясаттың принциптері мен талаптарына және қолданылуға жататын өзге де сыбайлас жемқорлыққа қарсы нормаларға сәйкестігін қамтамасыз ету жөніндегі жұмысының нәтижелері туралы ақпаратты қарайды және бағалайды.

**5. Жұмыскерлердің сыбайлас жемқорлықтың алдын алу және оған қарсы іс-қимылмен байланысты міндеттері**

1. Қоғам жұмыскерлері өз функцияларын орындау кезінде немесе өз қызметін Қоғам атынан жүзеге асыру кезінде Қазақстан Республикасының сыбайлас жемқорлыққа қарсы заңнамасын, сыбайлас жемқорлыққа қарсы іс-қимыл саласындағы заңнаманы, сондай-ақ, осы Саясаттың талаптарын сақтауы тиіс.
2. Қоғам жұмыскерлеріне сыбайлас жемқорлық іс-әрекеттер жасауға, оның ішінде тікелей немесе жанама, жеке немесе үшінші тұлғалардың делдалдығы арқылы коммерциялық немесе өзге де ұйымда басқару функцияларын орындайтын тұлғаға ақша, бағалы қағаздар, өзге де мүлік, мүліктік сипаттағы қызметтер, өзге де мүліктік құқықтар ұсынуға, беруге, уәде қылуға, сондай-ақ, лауазымды тұлғаға пара беруге, берушінің мүддесіне орай қызмет жағдайына байланысты әрекеттер (әрекетсіздік) жасағаны үшін аталған құндылықтарды, көрсетілетін қызметтер мен құқықтарды сұрауға және алуға немесе әкімшілік, бюрократиялық және өзге де формальдылықтарды оңайлату үшін заңсыз төлемдер жасауға қандай да бір тұлғаларға ақша қаражатын, құндылықтар, қызметтер немесе өзге де игіліктерді беруге және оларды көрсетілген мақсаттарда қандай да бір тұлғалардан немесе ұйымдардан, оның ішінде коммерциялық ұйымдардан, мемлекеттік билік және жергілікті өзін-өзі басқару органдарынан, бақылаушы және қадағалаушы органдардан, жеке компаниялар мен олардың өкілдерінен заңсыз қабылдауға тыйым салынады.
3. Қоғамның жұмыскерлері сыбайлас жемқорлықтың алдын алу және оған қарсы іс-қимыл жасау мақсатында:
   1. Қоғамның мүддесі үшін немесе оның атынан немесе өз мүддесі үшін сыбайлас жемқорлыққа қатысты құқық бұзушылықтар жасаудан және (немесе) оған қатысудан аулақ болуға;
   2. айналадағылар Қоғам мүддесі немесе өз мүддесі үшін сыбайлас жемқорлыққа қатысты құқық бұзушылық жасауға немесе оған қатысуға дайын деп қабылдауы мүмкін мінез-құлықтан аулақ болуға;
   3. қызмет бабын, Қоғамның құпия ақпаратын, материалдық және материалдық емес активтерін жеке мақсатта пайдаланбауға;
   4. жұмыскерді сыбайлас жемқорлық әрекеттерін жасауға итермелеу оқиғалары туралы тікелей басшыны және ҚБ дереу хабардар етуге;
   5. жұмыскерге белгілі болған Қоғамның басқа жұмыскерлерінің, оның контрагенттерінің және өзге де тұлғалардың сыбайлас жемқорлыққа қатысты құқық бұзушылықтар жасау оқиғалары туралы ақпаратпен тікелей басшыны және ҚБ дереу хабардар етуге;
   6. іскерлік қатынастардағы қақтығыстарды тудыратын әрекеттерден (әрекетсіздіктен) бас тарту, іскерлік қатынастарға қатысушылар мүдделерінің теңгерімі негізінде туындаған жанжалдарды реттеуге ұмтылуға міндетті.
4. Қоғамның сыбайлас жемқорлықтың алдын алу мақсатында қабылдайтын негізгі шаралары мыналар:
   1. Қоғам жұмыскерлерінде сыбайлас жемқорлықты қабылдамаудың және кез келген нысан мен көріністеріндегі сыбайлас жемқорлық мінез-құлыққа төзбеушіліктің жеке ұстанымын қалыптастыру;
   2. жұмыскерлерді сыбайлас жемқорлыққа қарсы саясатты бұзғаны үшін жауапкершілік туралы хабардар ету, сондай-ақ, Қоғамның барлық жұмыскерлерінен оның сақталуын талап ету;
   3. Қоғамның сыбайлас жемқорлыққа қарсы саясаты мәселелерінде Қоғам жұмыскерлерінің хабардар болуын қолдау мақсатында Қоғамда белгіленген тәртіпке сәйкес оларды оқытуды жүргізу;
   4. есептік құжаттаманы жүргізу қағидалары бөлігінде Қазақстан Республикасы заңнамасының талаптарын сақтау. Қоғамның барлық шаруашылық операциялары бастапқы есептік құжаттармен ресімделуге жатады. Бухгалтерлік, басқарушылық және өзге де есепке алу түрлерінің деректерін немесе растайтын құжаттарды бұрмалауға немесе қолдан жасауға жол берілмейді;
   5. есеп жүргізу құзыретіне кіретін Қоғам жұмыскерлері белгіленген мерзімде толық және анық есептілікті дайындау және ұсыну үшін жауапты болады;
   6. Қоғам басшылығы тарапынан қаражаттың тиімді және мақсатты пайдаланылуын бақылау.
5. Көрсетілген шаралар тізбесі мұнымен шектелмейді. Қоғам сыбайлас жемқорлықтың алдын алуға бағытталған өзге де шараларды қолдануы мүмкін.

**6. Сыйлықтар және өкілдік шығындар**

1. Қоғам сыртқы клиенттермен және контрагенттермен серіктестік қатынастарды дамытуды құптайды және іскерлік айналымның қолданыстағы әдет-ғұрыптарына сәйкес корпоративтік сыйлықтар мен іскерлік қонақжайлық белгілерімен мүмкіндік жол береді.
2. Егер сыйлық алу клиентке, контрагентке қандай да бір артықшылықтар, жеңілдіктер беруді көздейтін болса, жұмыскер бұл туралы өзінің тікелей басшысына және/немесе ҚБ-не дереу хабарлайды.
3. Қоғам мемлекеттік қызметшілерге қатысты мемлекеттік қызметшілер қабылдаған кәсіби әдеп кодексінің және мемлекеттік қызметшілердің қызметтік мінез-құлық нормаларының бұзылуына әкеп соғуы мүмкін және лауазымдық жағдайына байланысты немесе мемлекеттік қызметшінің лауазымдық міндеттерін атқаруына байланысты сыйлық алу ретінде бағалануы мүмкін кез келген ұсыныстардан бас тартады.
4. Қоғам мемлекеттік қызметшілердің, олардың жақын туыстарының (немесе олардың мүдделері үшін) Қоғамның нақты жобаларында коммерциялық артықшылықтар алуы, оның ішінде көлікке, тұруға, тамақтануға, ойын-сауыққа, PR-кампанияға және т.б. жұмсалатын шығыстарының немесе олардың Қоғам есебінен өзге де пайда табуы мақсатындағы кез келген шығыстарының ақысын төлеуден бас тартады.
5. Қоғам атынан жұмыскерлер басқа тұлғалар мен ұйымдарға бере алатын немесе жұмыскерлер басқа тұлғалар мен ұйымдардан (лауазымдық міндеттеріне байланысты) ала алатын сыйлықтар осы Саясатқа қайшы келетін жасырын сыйақы болмауы және төменде көрсетілген бес өлшемге сәйкес келуі тиіс:
6. Қоғам қызметінің заңды мақсаттарымен, мысалы, бизнес-жобалардың тұсаукесерімен немесе аяқталуымен, келісімшарттардың сәтті орындалуымен немесе жалпы қабылданған мерекелермен тікелей байланысты болуы тиіс;
7. ақылға қонымды, сыйлықтың себебіне шамалас болуы және өте қымбат заттар болмауы тиіс;
8. қызмет көрсету, әрекет/әрекетсіздік, жол беру, болысу, құқықтар беру, мәміле, келісім, лицензия және т.б. туралы белгілі бір шешім қабылдау үшін жасырын сыйақы болмауы немесе өзге де заңсыз немесе әдепке жат мақсатпен алушыға ықпал етуге әрекет жасамауы тиіс;
9. сыйлықтар немесе өкілдік шығыстар туралы ақпарат жария етілген жағдайда Қоғам, Қоғам жұмыскерлері және өзге де тұлғалар үшін беделді тәуекелге тікпеуі тиіс;
10. осы Саясаттың, Корпоративтік этика кодексінің принциптері мен талаптарына, Қоғамның басқа да ішкі құжаттарына және қолданылатын заңнаманың нормаларына қайшы келмеуі тиіс.
11. Қоғам жұмыскерлерінің хаттамалық іс-шараларға, қызметтік іссапарларға, көрмелерге, ашық тұсаукесерлерге және басқа да ресми, маркетингтік іс-шараларға байланысты сыйлықтарды, егер мұндай сыйлықтар көрсетілген іс-шаралардың әрбір қатысушысына берілсе, сондай-ақ, ресми мадақтау (награда) ретінде табыс етілген гүлдер мен сыйлықтарды алуына қарсы болмайды.
12. Қоғамның, оның жұмыскерлерінің атынан үшінші тұлғаларға валюта түріне қарамастан, қолма-қол, сондай-ақ, қолма-қол жасалмайтын ақшалай қаражат түрінде сыйлықтар беруге жол берілмейді.
13. Қоғам саяси партияларды, ұйымдар мен қозғалыстарды Қоғамның нақты жобаларында коммерциялық артықшылықтар алу мақсатында қаржыландырмайды.

**7. Қоғам жұмыскерін сыбайлас жемқорлыққа қатысты құқық бұзушылықтар жасауға итермелеу мақсатында жүгіну фактілері туралы хабарлау тәртібі**

1. Қоғамның кез келген жұмыскері атқаратын лауазымына қарамастан, өзін сыбайлас жемқорлыққа қатысты құқық бұзушылықтар жасауға итермелеудің барлық оқиғалары немесе Қоғамның басқа жұмыскерлерінің немесе контрагенттердің өзіне белгілі болған сыбайлас жемқорлыққа қатысты құқық бұзушылықтар жасау жағдайлары туралы ҚБ және өзінің тікелей басшысын дереу хабардар етуі тиіс.
2. Тікелей басшысын және ҚБ жұмыскерді сыбайлас жемқорлыққа қатысты құқық бұзушылықтар жасауға итермелеу оқиғалары туралы немесе жұмыскерге мәлім болған сыбайлас жемқорлыққа қатысты құқық бұзушылықтар жасау жағдайлары туралы ақпаратпен хабардар ету жазбаша немесе электрондық түрде (қызметтік жазбахатпен) жүзеге асырылады.
3. Хабарламалармен одан әрі жұмысты ҚБ жұмыскерлері жүргізеді.

**8. Қоғамның сыбайлас жемқорлыққа қарсы іс-шараларының**

**негізгі бағыттары**

1. Мінез-құлық стандарттарын нормативтік қамтамасыз ету, бекіту:
   1. Сыбайлас жемқорлыққа қарсы шараларды қабылдау кезінде Қоғам Қазақстан Республикасының сыбайлас жемқорлықтың алдын алу және оған қарсы іс-қимыл саласындағы заңнамасын басшылыққа алады. Көрсетілген нормаларды Қоғам қызметіне қатысты бейімдеу, Қоғам жұмыскерлерінің Қазақстан Республикасының заңнамасында белгіленген шектеулер мен тыйымдарды сақтауы мақсатында Қоғамда сыбайлас жемқорлыққа қарсы қызметтің, мүдделер қақтығысының профилактикасы мен оны реттеудің негізгі бағыттарын, жұмыскерлердің этикасы мен қызметтік мінез-құлқы принциптерін айқындайтын ішкі құжаттар әзірленеді;
   2. Қоғам өзінде, қажет болған жағдайда контрагенттермен және өзге де тұлғалармен жасалатын шарттарға сыбайлас жемқорлыққа қарсы ескертпелерді енгізу құқығын қалдырады. Жұмыскерлермен жасалатын еңбек шарттарына сыбайлас жемқорлықтың алдын алуға және оған қарсы іс-қимылға байланысты жалпы да, арнайы да міндеттер енгізілуі мүмкін.
2. Сыбайлас жемқорлықтың алдын алу және оған қарсы іс-қимыл шеңберінде Қоғам осы Саясатта және Қоғамның өзге де ішкі құжаттарында белгіленген тәртіпке сәйкес сыбайлас жемқорлыққа қарсы арнаулы шараларды іске асырады:
3. мүдделер қақтығысының алдын алу және реттеу бойынша жұмыстар жүргізіледі;
4. қаржы-шаруашылық қызметтің ашықтығын қамтамасыз ету, мүдделер қақтығысы және теріс пайдаланудың өзге де жағдайларын болдырмау мақсатында клиенттер мен контрагенттерді (қажет болған кезде) зерттеу және тексеру, жасалатын операциялар мен бекітілетін шарттарға талдау жүргізіледі;
5. жұмыскерді сыбайлас жемқорлық іс-әрекеттер жасауға итермелеу жағдайлары туралы немесе басқа жұмыскер, контрагент немесе өзге тұлға сыбайлас жемқорлыққа қатысты құқық бұзушылықтар жасаған жағдайлар туралы өзіне мәлім болған ақпарат туралы Қоғам басшылығын хабардар ету тәртібі айқындалған;
6. өз функцияларын орындау кезінде мемлекеттік және құқық қорғау органдарымен өзара іс-қимыл жүзеге асырылады;
7. қаржы-шаруашылық қызметіне, Қоғамға, есептілік жасау мен ұсынудың толықтығы мен дұрыстығына, ішкі рәсімдердің сақталуына ішкі тексерулер жүргізіледі;
8. сыбайлас жемқорлық тәуекелі жоғары Қоғам қызметі салаларындағы (сатып алу қызметі, қызметтердің әртүрлі түрлеріне ақы төлеу, өкілдік шығыстар және т.б.) шығыстардың экономикалық негізділігіне бақылау жүргізіледі;
9. Қоғам жұмыскерлерін сыбайлас жемқорлыққа қарсы қызмет мәселелері бойынша оқыту және консультация беру, жұмыскерлерді осы Саясатпен және сыбайлас жемқорлықтың алдын алу және оған қарсы іс-қимыл мәселелері бойынша өзге де ішкі құжаттармен таныстыру тәртібі белгіленген.

**9. Сыбайлас жемқорлық тәуекелдерін бағалау**

1. Қоғам тұтастай алғанда оның қызметіне, сондай-ақ, оның жекелеген бағыттарына, атап айтқанда, ықтимал осал бизнес-процестеріне тән сыбайлас жемқорлық тәуекелдерін анықтайды, қарайды және бағалайды, сыбайлас жемқорлық тәуекелдері тексеріледі:
2. ішкі нормативтік құжаттарды келісу кезінде;
3. Қоғамның контрагенттерімен/серіктестерімен шарттарды келісу кезінде;
4. Қоғамда сыбайлас жемқорлық оқиғалары туындаған кезде және осы туындаған оқиғалар бойынша болашақта сыбайлас жемқорлық тәуекелдерін барынша азайту немесе жоқ қылу бойынша шаралар қабылдау;
5. өзге де жағдайларда.
6. Басқа тәуекелдерден айырмашылығы, сыбайлас жемқорлық тәуекелі ықтимал залалдың мөлшерін есептемей, оны іске асыру ықтималдығы тұрғысынан ғана бағаланады.

**10. Қоғам жұмыскерлеріне кеңес беру және оқыту**

1. Қоғам өз жұмыскерлерін сыбайлас жемқорлыққа қарсы ережелердің негізгі принциптері, оларды бұзғаны үшін талаптар мен ықпалшаралар туралы хабардар ете отырып, осы ережелерді сақтауды талап етеді. Қоғамның барлық жұмыскерлері атқаратын лауазымына қарамастан, осы Саясатпен таныстырылуы тиіс.
2. Саясаттың мәтіні, оған өзгерістер мен толықтырулар міндетті түрде Қоғамның барлық жұмыскерлеріне Қоғам Басқармасы бекіткеннен кейін, сондай-ақ, жұмысқа қабылдау, өзге, неғұрлым жоғары лауазымға тағайындау кезінде жеткізіледі.
3. Жаңадан Қоғамға жұмысқа қабылданғандардың сыбайлас жемқорлық тәуекелі бар процестерге тартылған Қоғам жұмыскерлерімен корпоративтік мәдениеттің тиісті деңгейін қалыптастыру үшін осы Саясаттың ережелері бойынша түсіндіру жүргізіледі.
4. Қоғам жұмыскерлері Қоғамның веб-сайтында және/немесе ішкі ресурстарда ашық қолжетімді осы Саясатпен танысу арқылы қашықтан оқыту нысанында оқудан өтеді.
5. Жұмыскерді жұмысқа қабылдау, сыбайлас жемқорлықтың алдын алуға және оған қарсы іс-қимылға байланысты міндеттерді орындауды қарастыратын өзге де неғұрлым жоғары лауазымға тағайындау кезінде HR қызметі жаңа жұмыскерден осы Саясатты сақтау жөнінде міндеттеме алады. Міндеттеменің түпнұсқасы жұмыскердің жеке ісінде сақталады.
6. Сыбайлас жемқорлыққа қарсы іс-қимыл мәселелері бойынша консультация беруді ОБ жұмыскерлері жеке тәртіппен жүзеге асырады. Сыбайлас жемқорлыққа қарсы іс-қимылдың және мүдделер қақтығысын реттеудің жеке мәселелері бойынша консультация беру құпия тәртіппен жүргізіледі.

**11. Ішкі бақылау**

1. Қоғамда Қазақстан Республикасының қолданыстағы заңнамасының және Қоғамның ішкі нормативтік құжаттарының талаптарын, оның ішінде осы Саясатта белгіленген принциптер мен талаптарды сақтауға ішкі бақылау жүргізіледі.
2. Сыбайлас жемқорлыққа қарсы іс-қимыл мақсатында ішкі бақылауды құзыреті мен өкілеттігі Жарғыда, бөлімшелер туралы ережелерде, лауазымдық нұсқаулықтарда және Қоғамның өзге де құжаттарында айқындалатын ішкі бақылау жүйесін құрайтын Қоғамның басқару органдары, құрылымдық бөлімшелері, жұмыскерлері жүзеге асырады.
3. Қоғамда ішкі бақылау рәсімдері шеңберінде жүзеге асырылатын төлемдердің заңдылығын, олардың экономикалық негізділігін, шығыстардың орындылығын, оның ішінде бастапқы есептік құжаттармен растау және осы Саясаттың талаптарына сәйкестігі тұрғысынан ішінара тексеруді қоса алғанда, қызметтің негізгі бағыттарын тексерулер жүзеге асырылады.

**12. Контрагенттермен және өзге де тұлғалармен өзара іс-қимыл**

1. Қоғам іскерлік қатынастарды адал және әділ түрде жүргізетін, өз беделіне қамқорлық жасайтын, бизнес жүргізудің жоғары этикалық стандарттарына қолдау көрсететін, сыбайлас жемқорлыққа қарсы іс-қимыл бойынша өз шараларын іске асыратын ұйымдармен іскерлік қатынастарды орнатуға және сақтауға ұмтылады.
2. Қоғам өзінде контрагенттермен қарым-қатынас барысында Қоғамды сыбайлас жемқорлық ісіне және өзге де жосықсыз тәжірибеге тарту тәуекелін төмендету мақсатында контрагенттерді тексерудің арнайы рәсімдерін белгілеу құқығын қалдырады.
3. Қоғам жұмыскерлері контрагенттерді таңдау және олармен ынтымақтастық жасау кезінде сақ болуы тиіс. Қоғам атынан әрекет еткен контрагенттердің сыбайлас жемқорлық актілері жеке қылмыстық жауапкершілікке әкелуі мүмкін, сондай-ақ, Қоғамды әкімшілік жауапкершілікке тартуға негіз болуы мүмкін, бұл оның беделіне нұқсан келтіруі мүмкін екенін есте ұстаған жөн.
4. Қоғам жұмыскерлеріне осы Саясаттың принциптері мен талаптарына немесе сыбайлас жемқорлыққа қарсы заңнаманың нормаларына қайшы келетін қандай да бір іс-әрекеттер жасау үшін контрагенттер мен өзге де тұлғаларды тартуға немесе пайдалануға тыйым салынады.
5. Сыбайлас жемқорлыққа қарсы заңнамада және осы Саясатта қарастырылған принциптер мен талаптарды орындау мақсатында Қоғам қажет болған жағдайда контрагенттермен және өзге де тұлғалармен жасалатын шарттарға сыбайлас жемқорлыққа қарсы талаптарды (ескертпелерді/ережелерді) енгізуге құқылы.

**13. Жауап шараларынан бас тарту**

1. Қоғам, егер жұмыскер сыбайлас жемқорлықтың болжалды фактісі туралы хабарлаған болса, оның ішінде, егер осы фактінің нәтижесінде Қоғам пайдадан немесе коммерциялық немесе бәсекелестік артықшылықтардан қағылса, бірде-бір жұмыскерге ықпалшара қолданылмайтынына кепілдік береді.

Қоғам, сыбайлас жемқорлыққа қатысты Қоғамның басқа жұмыскерлері жасаған құқық бұзушылықтың ықтимал фактісі туралы, тіпті мұндай күдік расталмаса да, адал ниетпен хабарлаған Қоғам жұмыскерлеріне қарсы шараларға жол беруге болмайды деп санайды және оларды уақытылы анықтап, жолын кесуге ұмтылады.

1. Осы Саясат Қоғамда этикалық нормалар мен принциптерді ілгерілету жүйесіндегі негізгі буын болып табылады және Қоғамның беделіне де, айналасындағыларға да зиян келтіруі мүмкін іс-әрекеттерден аулақ болуға ұмтыла отырып, әріптестермен және сыртқы мүдделі тараптармен адалдық пен сенім негізінде қарым-қатынас құруға шақырады.

**14. Жедел желі (сенім телефоны)**

1. Қоғамға деген сенімнің жоғары деңгейін қолдау, халықаралық стандарттар мен Этика кодексін сақтау, сондай-ақ, алаяқтық пен сыбайлас жемқорлық оқиғаларының алдын алу және жолын кесу мақсатында Қоғамда сенім телефоны жұмыс істейді.
2. Сенім телефонына хабарласып, кез келген тұлға өзіне ыңғайлы нысанда, соның ішінде аноним жағдайда өзіне белгілі болған Қоғамдағы ұрлау мен ысырап қылу, алаяқтық, парақорлық, коммерциялық параға сатып алу, мүдделер қақтығысы, сыбайлас жемқорлықтың басқа да көріністері мен Саясат ережелерін бұзу фактілері туралы хабарлай алады.
3. Әрбір өтініш мұқият қаралады, өтінішті қарау нәтижелері Қоғамның жауапты тұлғаларының назарына жеткізіледі. Негіздер болған кезде Қоғамның ішкі құжаттары мен рәсімдеріне сәйкес тиісті тексеру жүргізіледі. Сенім телефоны Қоғамның Интернет желісіндегі ресми веб-сайтында, жалпыға қолжетімді жерлерде орналастырылады.

**15. Мемлекеттік және құқық қорғау органдарымен өзара іс-қимыл**

1. Бақылау-қадағалау өкілеттіктерін іске асыратын мемлекеттік қызметшілермен өзара іс-қимыл кезінде Қоғам жұмыскерлері кез келген заңсыз және әдепке жат мінез-құлықтан, тексерушілерге қандай да болсын сыйлық ұсынудан және оларды беруге тырысудан аулақ болғаны жөн.
2. Қоғам қажет болған жағдайда сыбайлас жемқорлықтың алдын алу және оған қарсы іс-қимыл, сыбайлас жемқорлық қылмыстардың жолын кесу және тергеу жөніндегі іс-шаралар мәселелері бойынша инспекциялық тексерулер жүргізу кезінде олардың уәкілетті өкілдеріне жәрдем көрсету арқылы құқық қорғау органдарымен ынтымақтастық жасайды.
3. Қоғам жұмыскерлері құқық қорғау органдарының сыбайлас жемқорлық фактілерін анықтауы мен тергеуіне қолдау көрсетуі керек. Қоғам басшылығы мен жұмыскерлері сот немесе құқық қорғау органдары лауазымды тұлғаларының қызметтік міндеттерін орындау процесіне араласуына жол бермеуі тиіс.

**16. Қоғам жұмыскерлерінің Саясатты**

**іске асыру бойынша жауапкершіліктері**

1. Осы Саясаттың талаптарын сақтамағаны/тиісінше орындамағаны үшін жауапкершілік атқаратын лауазымына қарамастан Қоғамның әрбір жұмыскеріне жүктеледі. Қоғам жұмыскерінің сыбайлас жемқорлыққа қатысты құқық бұзушылықтар және/немесе алаяқтық әрекеттер жасауы еңбек міндеттерін өрескел бұзу деп танылады.
2. Қоғам жұмыскерлері мәртебесі мен лауазымына қарамастан жауапкершілікке тартылуға жатады. Жауапкершілікке тарту Қазақстан Республикасының заңнамасына сәйкес жүзеге асырылады.
3. Қоғам жұмыскерінің сыбайлас жемқорлыққа қатысты құқық бұзушылықтар және/немесе алаяқтық іс-әрекеттер жасауға қатыстылығы белгілі болған және анықталған жағдайда, Қоғам Қоғам жұмыскерін тәртіптік жауапкершілікке, оның ішінде Қазақстан Республикасының қолданыстағы заңнамасында белгіленген тәртіппен шартты бұзу түрінде жауапкершілікке тартуға құқылы.
4. Жеткілікті негіздер болған жағдайда жоғарыда көрсетілген фактілер бойынша ішкі тексеру материалдары кінәлі тұлғаларды әкімшілік немесе қылмыстық жауапкершілікке тарту туралы өтінішпен құқық қорғау органдарына беріледі.
5. Қоғамға зиян және нұқсан келтірілген жағдайда Қоғам өзінде сыбайлас жемқорлыққа қатысты құқық бұзушылықтар және/немесе алаяқтық әрекеттер жасаған тұлғаға қатысты азаматтық талаппен сотқа жүгіну құқығын қалдырады.

**17. Қорытынды ережелер**

1. Саясатта белгіленген талаптардың орындалуын бақылау Қоғам ҚБ жүктеледі.
2. Саясат «Нормативтік-құқықтық база» деректер базасында орналастырылғаннан кейінгі келесі жұмыс күнінде күшіне енеді және Қоғамның барлық жұмыскерлері қолдануға және басшылыққа алуға міндетті болып табылады.
3. Саясатпен реттелмеген мәселелер Қазақстан Республикасының заңнамасына және Қоғамның ішкі нормативтік құжаттарына сәйкес шешіледі.
4. Егер Қазақстан Республикасының заңнамасын өзгерту нәтижесінде Саясаттың жекелеген ережелері заңнамаға қайшы келетін болса, бұл ережелер Саясатқа тиісті өзгертулерсіз автоматты түрде күшін жояды. Егер Саясаттың бір ережесі жарамсыз болса, бұл қалған ережелерге әсер етпейді. Жарамсыз ереже заңды түрде рұқсат етілген және тиісті қатынасты реттейтін ережелермен ауыстырылады.

# Өзгерістерді тіркеу парағы

|  |  |  |  |  |  |
| --- | --- | --- | --- | --- | --- |
| р/р  № | Құжаттың өзгеріс енгізілген бөлімінің, тарауының тармағының, тармақшасының №№ | Өзгеріс енгізуге шешім шығарылған  күн | Негіздеме | Өзгеріс енгізілген күн | Өзгеріс енгізген тұлғаның қолы |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |